Florin Piersic este tratat la Spitalul Matei Balş din Bucureşti pentru o infecţie cu stafilococ. Marele actor este supravegheat în permanenţă de o echipă multidisciplinară ortopedică şi cardiologică.
„Este stabil, este cu o stare generală, n-aş spune bună pentru că vorbim de o vârstă şi de bolile cronice, dar comunicăm foarte bine. Este prezent, chiar am putut să ne bucurăm de şarmul lui care nu lipseşte”, spune Adrian Marinescu, directorul medical al Institutului de boli infecţioase Matei Balş.
Infecţia s-ar fi produs după ce actorului i-a fost instalată la domiciliu o branulă, pe care a ţinut-o prea mult timp, aproape o săptămână. Recomandarea, în cazul unor astfel de dispozitive medicale, este de cel mult trei zile.
Medicul care l-a operat pe Florin Piersic anunţă că marele actor are infecţie generalizată în sânge.
În acest moment, medicii de la Institutul de Boli Infecţioase încearcă să trateze infecţia cu stafilococ care s-a extins atât la proteza de la genunchi, cât şi la inimă.
Florin Piersic, primul mesaj de pe patul de spital
Florin Piersic a transmis primul mesaj după ce a fost internat în spital și operat la genunchi.
Actorul transmite gânduri bune pentru admiratorii săi și îi asigură că este pe mâini bune. Potrivit doctorilor, maestrul este evaluat în privința infecțiilor şi se află sub supraveghere strictă.
Surse medicale au declarat că Florin Piersic va mai petrece câteva zile bune la Institutul Matei Balș, până când infecția la genunchi va fi complet eliminată.
Totodată, marele actor va primi, zilele următoare, un tratament țintit, după ce va trece printr-o evaluare clinică și bilogică.
Sursa: Tabu.RO